GiliGold/VAD_KnessetCorpus huggingface dataset:
<חגי אליצור: אנחנו בונים תוכנית אסטרטגית שבתוכה ישתלבו "תגלית" ו"מסע".
<חגי אליצור: כל פרויקט יהיה במקום הכי ראוי לו, אבל תהיה במשרד התפוצות ראייה כללית של כל הפרויקטים ושל כל הגילאים.
משה גפני: הבנתי, זה בסדר – 55 מיליון.
משה גפני: מה שנראה זה שהממשלה מאוד דואגת היום להביא בני נוער מחו"ל לארץ.
ניסן סלומינסקי: לא הממשלה, המשרד הזה.
משה גפני: גם משרד ראש הממשלה.
משה גפני: זו פנייה שעומדת על סדר היום, ב"תגלית" ו"מסע".
ניסן סלומינסקי: אין שם צעירים, לצערי.
משה גפני: גם במשרד התפוצות יש כסף בשביל להביא אנשים לארץ.
ניסן סלומינסקי: קצת.
ניסן סלומינסקי: 10 מיליון, לצערי.
משה גפני: גם שם וגם פה.
משה גפני: זאת אומרת, הממשלה מאוד משקיעה בזה.
ניסן סלומינסקי: רב מוישה, אם זה יהיה תלוי בו, יש עוד מקור שמביא הרבה מאוד עולים – יותר מהתוכניות האלה - ולא מתוקצב כרגע.
ניסן סלומינסקי: אבל זה לא תלוי בו, לצערי.
ראובן ריבלין: אדוני היושב-ראש, זה חשוב, אבל למה תלמידי - - -
משה גפני: זה כן בו.
משה גפני: לא בו באופן אישי, אבל במשרד שלו.
ניסן סלומינסקי: גם במשרד שלו לא תלוי.
משה גפני: תלוי במשרד שלו.
משה גפני: גם אני הייתי פעם בקואליציה.
סתיו שפיר: חגי, אשמח לתשובה לשאלותיי.
<חגי אליצור: לגבי חיזוק זהות יהודית – אני חושב שאני מבין לאן השאלה מכוונת, אנסה לענות.
משה גפני: היא שואלת בתמימות.
סתיו שפיר: אני שואלת בצורה פשוטה.
סתיו שפיר: יש כל מיני זהויות יהודיות.
סתיו שפיר: תסתכל על החדר הזה – יש פה אנשים שלא מסכימים שיהודים אחרים הם יהודים.
ראובן ריבלין: לפי ההלכה, בין שאת רוצה ובין שאת לא רוצה – את יהודיה.
סתיו שפיר: יהודים כמו שצריך.
סתיו שפיר: יש את מינהלת הזהות היהודית, שחושבת שיהדות זה משהו אחד ויש אחרים שחושבים שיהדות זה משהו אחר.
סתיו שפיר: אותי מעניין מה הזהות היהודית שאתם מקדמים.
<חגי אליצור: הזהות היהודית היום, אפשר לומר שהיא מתחלקת לשני חלקים.
<חגי אליצור: אחד, כל מה שקשור ליהדות כתרבות באופן מאוד רחב, מאנשים שמסתכלים על זה כארון הספרים ואיזושהי תרבות מאוד כללית של עד תיקון עולם ועד הצד הכי שמרני, שמסתכל על הצד היהודי-דתי.
<חגי אליצור: כל הספקטרום הזה זה זהות יהודית, ואנחנו משתדלים, גם כתפיסת עולם וגם בצורה יעילה, לעבוד עם הארגוני השונים בחו"ל, כל אחד לפי תפיסת עולמו, בצורה שוויונית.
<חגי אליצור: יש לנו שיח עמוק עם כל הזרמים של היהדות.
משה גפני: אתם מדברים עם הרפורמים?
<חגי אליצור: אנחנו מדברים עם הרפורמים.
משה גפני: והקונסרבטיביים?
<חגי אליצור: ודאי.
משה גפני: מה אתם עושים אתם?
<חגי אליצור: למשל, אנחנו עושים אתם קשרים בין קהילות שלהם לישראל.
משה גפני: והם באים.
<חגי אליצור: לא הכול זה להביא אותם.
<חגי אליצור: יש גם להביא את ישראל לשם, זה גם חשוב.
<חגי אליצור: מאוד חשוב לקשור אותם לקהילות שלהם, כי הקהילות מפתחים הרבה - - -
משה גפני: אתם גם מביאים חרדים לישיבות, למשל?
משה גפני: אם בא אליכם מישהו בארצות-הברית ואומר: אני רוצה לבוא לביקור בארץ או לבוא ללמוד בארץ בישיבת מיר – אתם מביאים אותו?
משה גפני: עוזרים לו?
<חגי אליצור: התשובה היא שלא.
<חגי אליצור: המשרד שלנו לא עושה את זה.
משה גפני: תבוא כל יום, תאמין לי.
משה גפני: כולם מורחים אותי, אתה פה אומר את האמת.
זבולון כלפה: צחי, מי נותן את התשובות לגבי סעיפים 4 ו-5?
זבולון כלפה: אתה יכול להסביר לי, בבקשה - - -
משה גפני: אני לא דיברתי על עולים חדשים, הוא עוזר לבני נוער - - -
ראובן ריבלין: הרפורמים הם ציונים ואתם לא ציונים.
ראובן ריבלין: בשביל זה הוא עושה את זה.
חמד עמאר: בסעיף 3 פטרו את היישובים שמוכר להם בתוכנית.
<צחי דוד: רשימת היישובים המוגדרת בממשלה זה 13 יישובים.
חמד עמאר: אני רוצה חלוקה ב-2.5 מיליון.
חמד עמאר: כל כסף שמועבר לתוכנית הזאת - - -
<צחי דוד: 2.5 זה ניהול התוכנית, זה לא ליישובים.
<צחי דוד: נשאלנו על זה וענינו.
<צחי דוד: ספציפית הסעיף הזה במשרד רוה"מ זה ניהול התוכנית ולא ליישובים.
<צחי דוד: זה למינהלת התוכנית – להערכה, בקרה, בקר מלווה.
משה גפני: למה אתם מביאים בפנייה אחת גם את הזהות היהודית וגם את מגזר המיעוטים?
חמד עמאר: תוכנית חומש לפיתוח של יישובים.
<צחי דוד: זה הכול נמצא תחת משרד רוה"מ – גם הרשות להסדרת היישובים הבדואים וגם משרד ההסברה והתפוצות.
חמד עמאר: אבל זו תוכנית חומש לפיתוח כלכלי של יישובים, לא למשרד.
חמד עמאר: מה זה קשור - - -?
<צחי דוד: לטובת הניהול של התוכנית.
<צחי דוד: התוכנית היא 800 מיליון שקל.
<צחי דוד: כשאתה עושה תוכנית כזאת גדולה אתה רוצה ללוות אותה באיזשהו מחקר מלווה, באיזשהם מדדים – האם אתה עומד במדדי התוכנית, לא עומד במדדי התוכנית, איזה תפוקות אתה שם, אתה רוצה ייעוץ.
<צחי דוד: 2.5 מיליון זה לניהול התוכנית.
חמד עמאר: כל מה שתביא בתוכנית הזאת, אני רוצה את זה יישובי.
חמד עמאר: כמה כל יישוב מתוך ה-13 מקבל.
<צחי דוד: על כל התוכנית, כל ה-800 מיליון, לא על ה-2.5 מיליון.
חמד עמאר: על כל מה שאתה מביא לתוכנית.
חמד עמאר: כל יישוב – כמה הוא מקבל.
חמד עמאר: יש שישה יישובים דרוזים שם.
אלעזר שטרן: אני מבקש אותו דבר על היישובים הבדואים.
זבולון כלפה: לגבי סעיפים 4 ו-5 לא קיבלתי תשובות.
זבולון כלפה: מה המשמעות של סעיף 4 – ליווי תהליך החקיקה?
זבולון כלפה: למה צריך כסף?
זבולון כלפה: מה זה, אנשים שהם לא עובדים, לא מקבלים משכורת?
<צחי דוד: לא קשור.
<צחי דוד: זה הסברה.
זבולון כלפה: הסברה אצל מי?
<צחי דוד: הליך החקיקה - - -
זבולון כלפה: גם אשמח לדעת מי עושה את זה.
<צחי דוד: המטה להסדרת התיישבות - - -
זבולון כלפה: מה זה הרשות ומה זה המטה?
<צחי דוד: יש את הרשות להסדרת התיישבות הבדואים.
<צחי דוד: היא יושבת בבאר שבע ותפקידה לבצע בפועל עסקאות ופיתוח ביישובים.
<צחי דוד: יש את המטה שיושב אצל ראש הממשלה, הוא נקרא מטה היישום של ההחלטה.
<צחי דוד: תפקידו: 1.
<צחי דוד: ללוות את הליך החקיקה; 2.
<צחי דוד: לקדם את תוכנית הפיתוח של 1.2 מיליארד; 3.
<צחי דוד: לבצע, בין היתר, עוד פעולות, גם פעולות הסברה.
<צחי דוד: במקביל להליך החקיקה הציפייה היא שהציבור הבדואי ייענה לגזרים ולמקלות המוצעים במסגרת התוכנית.
זבולון כלפה: אני רוצה לחדד.
זבולון כלפה: אתה אומר שהליווי של החקיקה וההסברה מוטל על המטה, והרשות מופקדת על הביצוע בשטח.
זבולון כלפה: בפועל, אני רוצה לחדש לך, אתמול היה כבר הדיון הרביעי בחוק.
זבולון כלפה: היתה פה נציגות נכבדה מאוד של הרשות ושניים או שלושה נציגים של המטה – יש אחד שהוא בכמה כובעים, היועץ המשפטי אמר שהוא גם פה וגם שם.
זבולון כלפה: לא הבנתי איך זה יכול להיות כי לכאורה אחד מבקר ואחד מבוקר, אז היה קצת משונה.
זבולון כלפה: אני לא מבין את זה.
זבולון כלפה: אולי יש פה משהו מיותר, אולי אפשר להעביר את זה למשהו אחר.
ניסן סלומינסקי: אז יכול להיות שתשב אתו אחר כך, כי יש לנו כאן
ניסן סלומינסקי: כל כך הרבה לפני כן והשעון - - -
זבולון כלפה: שאגיש רביזיה אתה אומר.
ניסן סלומינסקי: אל תגיש רביזיה.
ניסן סלומינסקי: תסגור אתו, עם צחי תדע לסגור לפני כן, אני חושב.
ניסן סלומינסקי: לא צריך רביזיה.
ניסן סלומינסקי: תעשה איך שאתה מבין.
משה גפני: אחרי מה שהוא אמר, אני רוצה להקריא לכם קטע קטן שפרסם היום חיים לוינסון ב"הארץ".
משה גפני: הדוד שלי אביגדור, רב מכובד המתגורר במדינת ניו-ג'רסי, העמיד 11 ילדים.
משה גפני: כולם ממשיכים ללימודים תורניים גבוהים ויכלו ללמוד קרוב לבית בישיבת לייקווד היוקרתית בארצות-הברית.
משה גפני: אך במקום זאת הם עשו מעשה ציוני ובאו ללמוד בישיבות בריסק ומיר אשר בירושלים.
משה גפני: אם הם היו מגיעים ארצה למסע תענוגות במסגרת "תגלית", בני דודיי היו מחובקים מכל עבר.
משה גפני: הנה ציונים אמריקנים יהודים שבוחרים להכיר את שורשיהם בארץ, וכו'.
משה גפני: ובסוף הוא אומר: אבל היות שהם בחרו לבוא לא למסע תענוגות אלא לבוא לארץ לישיבות מיר ובריסק, שר האוצר לפיד לא מממן אותם בכלל, בגלל שהם נחשבים בעיניו טפילים.
ניסן סלומינסקי: אתה יודע את עמדתנו.
ניסן סלומינסקי: כרגע זה מוקפא.
משה גפני: למה אתם לא עוזרים גם לחרדים?
משה גפני: השר שלכם דתי.
<חגי אליצור: כמו שאמרתי, אני לא איש פוליטי.
משה גפני: טוב, תבוא כל יום.
משה גפני: יהיו לי שאלות - - -
ניסן סלומינסקי: בעד אישור העברה 243–245?
ניסן סלומינסקי: פנייה 243–245 אושרה.
זבולון כלפה: גם אני.
אלעזר שטרן: גם אני, על 5 של האוכלוסייה הבדואית.
ניסן סלומינסקי: יש כאן בקשה של אמא שצריכה לטפל בילדיה.
ניסן סלומינסקי: היא נמצאת פה כבר הרבה זמן.
ניסן סלומינסקי: יש כאן כמה העברות של עודפים, אז בואו נעביר את זה קודם כדי שנוכל לשחרר אותה.
ניסן סלומינסקי: בקשה מספר 30-004.
<אופיר להב: הפנייה נועדה לתקצב עודפים משנה שעברה בסך 6.7 מיליון שקלים.
<אופיר להב: אלה עודפים מחויבים שהיו באוויר.
<אופיר להב: הם לא עברו עם העודפים המחויבים כי זה היה עדיין בתהליך מכרזי, עוד לא נקבע הספק.
<אופיר להב: מאז כבר נקבע הספק בחודשים האחרונים.
ניסן סלומינסקי: זו למעשה הודעה.
ניסן סלומינסקי: בקשה מס' 30-006 אושרה.
ניסן סלומינסקי: בקשה 06-011.
<ליאת פרוינד: סך הכול 6.161 מיליון שקלים עודפים מחויבים באוויר.
<ליאת פרוינד: מחכים לקבל את זה בסוף השנה.
<ליאת פרוינד: הודעה לוועדה.
<ליאת פרוינד: אלה הליכים שהתחילו כבר בסוף השנה שעברה על בסיס התקציב שהיה קיים אז.
<ליאת פרוינד: מדובר על עודפים שעוברים מ-2012 לתקציב 2013.
<ליאת פרוינד: ממש דומה למשרד הקליטה, אותו עיקרון.
ניסן סלומינסקי: בקשה מס' 06-011 אושרה.
ניסן סלומינסקי: תודה, אושר.
ניסן סלומינסקי: בבקשה, משרד הרווחה.
ניסן סלומינסקי: פנייה מספר 23-005.
<גיא הרמתי: הפנייה נועדה להעברת 10 מיליון שקלים עודפים מחויבים משנת 2012.
<גיא הרמתי: 9 מתוכם לפרויקט "אשת חיל" לעידוד תעסוקת נשים במגזר הערבי, ו-1 מיליון מתוכם לעידוד תעסוקת מוגבלים.
ניסן סלומינסקי: מי בעד אישור הבקשה?
אלעזר שטרן: המגזר הערבי, עד עכשיו עשינו פה כל הזמן הפרדה בין צ'רקסים, דרוזים ובדואים.
אלעזר שטרן: כשאתה אומר "המגזר הערבי", למה זה?
<גיא הרמתי: זה לכל מגזר המיעוטים, בלי הבחנה.
ניסן סלומינסקי: מי בעד אישור העודפים המחויבים בסעיף 23-005?
ניסן סלומינסקי: בקשה מס' 23-005 אושרה.
ניסן סלומינסקי: פנייה 55-003.
ניסן סלומינסקי: יש כאן נציג של האוצר?
ניסן סלומינסקי: אז אתם משוחררים.
זבולון כלפה: אז הבקשה הזו נשארת לפעם הבאה.
ניסן סלומינסקי: פנייה 252-253.
ניסן סלומינסקי: צחי, בבקשה.
<צחי דוד: הפנייה היא בתקציב הרגיל של משרד השיכון.
<צחי דוד: 5 מיליון שקלים לשיקום שכונות חברתי, להגדלת היקף הפעילות.
<צחי דוד: הסיבה שזה מתוקצב - - -
אלעזר שטרן: ניסן, אני מבקש לא לדון.
ניסן סלומינסקי: הוא יסביר ואתן לך להגיד.
<צחי דוד: הסיבה שזה מתוקצב השנה כי המשרד החליט להסיט עוד תקציבים לשיקום שכונות חברתי ממקורות פנימיים של המשרד.
<צחי דוד: 600,000 שקלים לבדיקת בקשות סיוע, בהתאם לקצב הפעילות, עבור החברות המשכנות הקטנות.
<צחי דוד: זה לא "עמידר" ולא "עמיגור".
<צחי דוד: יש לנו "חלד", "שקמונה", "פרזות".
<צחי דוד: מי שמבצע את בדיקת בקשות הסיוע זה המשרד.
<צחי דוד: היו יותר בקשות השנה ויש צורך בתגבור הפעילות ב-600,000 שקלים.
<צחי דוד: תקצוב הוצאה מותנית בהכנסה של 4 מיליון שקלים בשל שינוי בנהלי רישום הכנסות מקנסות במכרזים.
<צחי דוד: המשרד מנהל המון מכרזים – בתחום הפיתוח ובתחומים אחרים.
<צחי דוד: לעתים הוא קונס את הזוכים, יש צורך לרשום את ההכנסות האלה, עד היום הן לא נרשמו.
<צחי דוד: זה בהתאם לנהלי העבודה.
<צחי דוד: ותקצוב שלוש משרות לתחום ההתחדשות העירונית – בהתאם למטלות שנוספו למשרד בהחלטת ממשלה 376 שעניינה קידום מדיניות לאומית להתחדשות עירונית.
<צחי דוד: זו החלטת ממשלה שקובעת את אופן ניהול ההתחדשות העירונית, מעקב אחר פרויקטים.
<צחי דוד: הוטלו על משרד השיכון הרבה מאוד משימות, והוחלט לתקצב אותו בשלוש משרות נוספות במסגרת החלטת הממשלה.
ניסן סלומינסקי: אלעזר, היו לך שאלות.
אלעזר שטרן: לא קיבלתי תשובה קודם על 252–253.
אלעזר שטרן: בסעיפים האלה מעבירים כספים לשיקום שכונות חברתי במגזרים שונים.
אלעזר שטרן: מדוע כעת מעבירים כספים נוספים בפנייה נפרדת לשיקום שכונות חברתי?
אלעזר שטרן: היכן השכונות שצפויות לקבל את התוספות התקציביות ומדוע נבחרו מתוך כלל השכונות שבפרויקט?
<צחי דוד: בקובץ עניתי על השאלה הזאת.
<צחי דוד: עניתי.
<צחי דוד: אני לא יודע למה זה לא הגיע.
<צחי דוד: אני מוכן לענות על זה פה.
ניסן סלומינסקי: יכול להיות שמישהו אחר קיבל תשובה על זה?
<צחי דוד: זה מגיע במרוכז.
ניסן סלומינסקי: יסתכלו, יכול להיות שבשוגג לא הגיע.
<צחי דוד: אני מתנצל שהתשובה לא הגיע, חבר הכנסת שטרן.
<צחי דוד: אני לא יודע למה, נבדוק את זה אצלנו.
<צחי דוד: פרויקט שיקום שכונות - - -
אלעזר שטרן: יש עוד תשובות שלא הגיעו, על יועצים ודברים כאלה.
ניסן סלומינסקי: צחי ואלעזר, יש לנו בעיה.
ניסן סלומינסקי: באחריות ענית?
אלעזר שטרן: נחכה עד יום שני.
ניסן סלומינסקי: הוא יודע לתת תשובות בעל פה.
ניסן סלומינסקי: אנחנו מתעקשים שהתשובה לא הגיעה, אבל אם הוא אומר שהוא נתן אז יכול להיות שנפל בשוגג.
אלעזר שטרן: גם אליכם לא הגיע.
ניסן סלומינסקי: זה אותו קובץ.
<טמיר כהן: גם אצלנו לא הגיע.
ניסן סלומינסקי: אם הוא לא היה נותן תשובה היינו עוצרים את זה, כמו שביקשת.
אלעזר שטרן: אני מבקש לעצור את זה עד השבוע הבא.
ניסן סלומינסקי: השאלה רק אם אתה מקבל את מה שהוא אומר.
אלעזר שטרן: הוא אחלה בחור, זה לא קשור.
אלעזר שטרן: אני רוצה לראות את התשובות, לקרוא ולחשוב על אותן תשובות.
אלעזר שטרן: זאת התרבות שקבענו פה, אלה הנהלים.
אלעזר שטרן: יכול להיות שזו באמת תקלה, יכול להיות שזה חלק מתרבות.
ניסן סלומינסקי: אז כדי שלא יהיו תקלות כאלה, אם מישהו לא מקבל תשובה על שאלה מסוימת - - -
<טמיר כהן: הרי הם מקבלים את התשובות מאתנו מיד כשהאוצר עונה להם.
<טמיר כהן: אתם יכולים להעיר את תשומת ליבנו שלא הגיע.
אלעזר שטרן: כשיש ריבועים ריקים אני מניח שאתם רואים את זה.
<טמיר כהן: אנחנו לא יכולים לעבור על הכול.
<טמיר כהן: תגידו לנו ונעביר את זה הלאה.
אלעזר שטרן: יש פה שני דברים.
אלעזר שטרן: יש שאלות שלא מקבלים עליהן תשובות ויש שמקבלים תשובות שהן חרטבונה.
אלעזר שטרן: אם אתם רוצים שזה יהיה סבב שני מולכם – אין לי בעיה.
ניסן סלומינסקי: לא, רק להסב תשומת לב.
ניסן סלומינסקי: כי דבר כזה - - -
אלעזר שטרן: בסדר, ניסן, הבנתי את זה.
אלעזר שטרן: ממחר בבוקר את השאלות או את ההערות שיש לנו על תשובות לא מספקות נעביר דרככם.
<טמיר כהן: אין בעיה.
<טמיר כהן: תעבירו ונעשה על זה עוד חידוד.
<טמיר כהן: בשמחה.
ניסן סלומינסקי: צחי, עד יום שני תדאג להעביר לו את זה.
ניסן סלומינסקי: טמיר, הנושא הזה יעבור ביום שני ואז כבר נוכל להצביע, לא לדון.
ניסן סלומינסקי: פנייה 258–261.
ניסן סלומינסקי: נעשה את זה בזריזות.
ניסן סלומינסקי: גם פה לא קיבלת?
ניסן סלומינסקי: צחי, אתה שלחת?
<צחי דוד: אני זוכר אפילו ששאלו מי החברה שזכתה ורשמתי.
<צחי דוד: אולי זה נשלח לפני שזה נשמר.
אלעזר שטרן: הדברים האלה נכונים עד 261.
ניסן סלומינסקי: תדאג להעביר את זה ואז כבר נצביע ישר.
ניסן סלומינסקי: יש כאן הבהרה לגבי אגן העיר העתיקה.
<צחי דוד: הפנייה קודם היתה בנוגע לריכוז התוכנית במשרד רוה"מ.
<צחי דוד: פה משרד רוה"מ מעביר למשרד השיכון לאבטחת הר הזיתים.
ניסן סלומינסקי: ומה זה סעיף 1?
<צחי דוד: כמו שנשאלנו על-ידי חבר הכנסת והתשובה, לצערי, לא הגיעה – משרד ראש הממשלה משתתף בתוכניות עבודה של המשרדים.
<צחי דוד: במקרה הזה זכתה חברת "רותם אסטרטגיה", מלווה את משרד הבינוי והשיכון בביצוע תוכניות העבודה שלו וגם עשתה לו עבודה נוספת על הצורך בעובדים זרים בענף הבניין.
<צחי דוד: משרד ראש הממשלה מעביר 566,000 שקל למשרד השיכון בגין תוכניות אלה.
ניסן סלומינסקי: לא נצביע עד שיעברו התשובות, וביום שני רק נצביע על זה, כבר לא נדון.
ניסן סלומינסקי: פנייה 262–265.
<אורי שיינין: הפנייה נועדה להעברת 7 מיליון שקלים מתקציבי משרד הרווחה, החינוך והבריאות לתקני שירות אזרחי לאומי ולתקצוב מעטפת של תקנים לנוער במצוקה.
<אורי שיינין: התקנים פה הם תקנים למגזר הערבי ותקנים של אנשים עם מוגבלות, על פי הפירוט שציינתי בפנייה.
חמד עמאר: כמה עולה תקן לשירות אזרחי?
<אורי שיינין: איזה תקן?
חמד עמאר: תקן של בחור שעושה את השירות האזרחי, השירות הלאומי.
<אורי שיינין: אם אנחנו מדברים על המגזר הערבי זה 19,000 שקל בשנה.
<אורי שיינין: כשאנחנו מדברים על תקנים של בריאות נפש זה משתנה, אבל ספציפית פה זה באזור 23,000 שקלים בשנה לכל תקן.
חמד עמאר: למה פה זה 19,000 ופה 23,000?
<אורי שיינין: לאנשים עם מוגבלויות, בגלל שיש הוצאות נוספות כמו ליווי, רכז אחד ל-30 אנשים ודברים כאלה אז ההוצאות קצת יותר גבוהות.
סתיו שפיר: אלה מטרות מבורכות, אבל יש איזושהי סיבה למה לא עניתם לנו על השאלות ששלחנו?
<אורי שיינין: למה לא ענינו?
סתיו שפיר: לא קיבלנו תשובות.
<אורי שיינין: אם אני לא טועה, חבר הכנסת שטרן שאל שאלה וקיבל תשובה.
סתיו שפיר: אני שאלתי כמה שאלות ולא קיבלתי תשובות.
סתיו שפיר: שוב, מדובר בפנייה מבורכת, אבל לא קיבלתי תשובה.
<אורי שיינין: יכול להיות שפספסתי את השאלה שלך כי ראיתי אותה אצל חבר הכנסת שטרן והשבתי שם.
<אורי שיינין: אם כן, שגגה נפלה מתחת ידי.
<אורי שיינין: אני מתאר לעצמי שאם הייתי שם לב לשאלה הייתי כותב אותה.
<אורי שיינין: אם יש שאלה ספציפית שאוכל להתייחס אליה, אז בשמחה.
סתיו שפיר: שאלתי שאלות כלליות: כמה אנשים הולכים ליהנות מהתקנים האלה.
<אורי שיינין: אני יכול לפרט, מעבר למה שנכתב.
<אורי שיינין: התקנים של הבנות במגזר הערבי - בסך הכול זה 850 תקנים.
<אורי שיינין: חלקם זה תקצוב שנתי חלקם תקצוב של חלקיות שנה.
<אורי שיינין: לגבי תקני הבריאות – 150 תקנים.
<אורי שיינין: לגבי המעטפת – מעטפת ל-300 תקנים.
<אורי שיינין: שוב, אני מצטער שפספסתי את השאלה שלך.
<אורי שיינין: ראיתי את השאלה של חבר הכנסת שטרן, אם הייתי רואה את שלך הייתי עונה.
ניסן סלומינסקי: מי בעד פנייה 262–265?
ניסן סלומינסקי: פנייה 262–265 אושרה.
ניסן סלומינסקי: 266–267.
<נעה היימן: ההעברה היא ממשרד התיירות, בגובה של 5.8 מיליון שקלים, למשרד החינוך עבור תקצוב הפיתוח של אכסניות הנוער של הגוף שנקרא אנ"א – איגוד אכסניות נוער בארץ ישראל.
ניסן סלומינסקי: בוא נעבור הלאה כי אנחנו בלחץ וכאן יש לנו הרבה שאלות.
זבולון כלפה: אשמח שנברר אותן אחר כך.
<נעה היימן: שאלו אותנו את השאלות האלה וענינו עליהן גם לחבר הכנסת שטרן וגם לחברת הכנסת שפיר.
ניסן סלומינסקי: אני כרגע לא מעלה את זה.
ניסן סלומינסקי: את אחראית על זה?
ניסן סלומינסקי: ארצה אחר כך לדבר אתך בעניין.
ניסן סלומינסקי: פנייה 268–269.
<נעה היימן: הפנייה נועדה להעברת 3.8 מיליון שקלים מתקציב המשרד לאזרחים ותיקים למשרד החינוך עבור פעילויות שמשרד החינוך מבצע והמשרד לאזרחים ותיקים מתקצב:
<נעה היימן: 1.3 לחידוש הביתן היהודי באושוויץ - הפרויקט הסתיים, וזה התשלום האחרון בנושא; 1.5 למיזמים משותפים עם "יד ושם" – זה בעיקר מיזמים של איסוף עדויות של ניצולים בכל מיני מיזמים של איסוף עדויות, עדויות בקבוצה, עדויות ביחידים; 1 מיליון שקלים למיזם "והגדת לבנך".
<נעה היימן: נשאלנו על זה שאלות.
<נעה היימן: מי שמבצע את המיזם זה יד בן צבי, והם - - -
זבולון כלפה: זה מיזם שלהם לאיסוף מידע לגבי יוצאי צפון אפריקה, לא? זה פיילוט קטן כרגע, במגדל העמק וב - - -
<נעה היימן: זה לאיסוף עדויות והמורשת של יהדות צפון אפריקה ומדינת איראן בפרט.
סתיו שפיר: למה - - - במשרד החינוך?
<נעה היימן: כי זו הדרך של המשרד לאזרחים ותיקים להישאר מעורב בתוך הפרויקט ולהחליט לאן הוא רוצה לתת את הכסף ואיזה פעילויות הוא מעדיף.
<נעה היימן: בגלל שמשרד החינוך הוא זה שמתקצב את "יד ושם" צינור הביצוע לנושא הוא במשרד החינוך, אבל זה טכני במהותו.
ניסן סלומינסקי: זו העברה ממשרד למשרד.
ניסן סלומינסקי: זה מתוקצב במשרד לגמלאים ועכשיו מעבירים.
ניסן סלומינסקי: מי בעד אישור פנייה 268–269?
ניסן סלומינסקי: פנייה מס' 268–269 אושרה.
ניסן סלומינסקי: העברה אחרונה – 270–271.
<שלמה פשקוס: הפנייה היא פנייה בתקציב המדען הראשי של משרד הכלכלה.
<שלמה פשקוס: היא נועדה להעביר כ-15 מיליון שקל בהרשאה להתחייב וכ-12 שקל במזומן ממשרד המדע למדען הראשי למימון פרויקטים בתחום החלל.
<שלמה פשקוס: במסגרת תוכנית החלל האזרחית משרד המדע גם תומך בחברות שעוסקות בתחום החלל.
<שלמה פשקוס: מי שמבצע את זה הוא המדען הראשי במשרד הכלכלה עקב המומחיות שלו בתמיכה בפרויקטים של מחקר ופיתוח בחברות.
<שלמה פשקוס: בנוסף, הפנייה נועד לבצע שינוי פנימי בתקציב הסעיף ולהוסיף כ-149 מיליון שקלים בהרשאה להתחייב לתקציב המדען הראשי במשרד הכלכלה ולעשות שינויים פנימיים במזומן של כ-25 מיליון שקלים לפרויקטים שהם בהרשאה להתחייב, לפי קצב הביצוע שלהם.
<שלמה פשקוס: היתה תחזית מסוימת במענקי מו"פ לשלבים שהביצוע במזומן הולך להיות מעט נמוך מהצפוי ובמענקי מחקר ופיתוח - - -
ניסן סלומינסקי: אתם הולכים לחזק את המדען הראשי?
<שלמה פשקוס: תוספת הרשאה זה חיזוק המדען הראשי.
ניסן סלומינסקי: זה אחד הדברים היותר חשובים לחיזוק המדען הראשי, כי דרך זה פורצים הרבה מאוד דברים והוא תומך בהרבה מאוד סטרט-אפ.
ניסן סלומינסקי: מי בעד אישור פנייה 270–271?
ניסן סלומינסקי: נמנעים - 1
ניסן סלומינסקי: רבותיי, אתמול קיימנו דיון בנושא הצווים.
ניסן סלומינסקי: היה דיון מקיף, ארוך, ובסופו של דבר ביקשנו מערן ואנשיו שיישבו עם מי שצריך, וינסו לגבש הצעה לגבי שני נושאים שהתלבטנו לגביהם – נושא אחד הוא נושא המטוסים, והשני הוא הטרקטורונים.
ניסן סלומינסקי: יש לנו לוח זמנים צפוף מאוד.
ניסן סלומינסקי: סיכמנו שעכשיו תובא ההצעה, אין דיון, אין כלום, ונצביע לקבל אותה, לאשר את הצו או לא לאשר את הצו.
ניסן סלומינסקי: ערן, קיימת דיונים?
<ערן יעקב: אכן ישבנו עם הנציגים השונים גם לגבי התעופה וגם לגבי העניין של הטרקטורונים.
<ערן יעקב: לגבי הטרקטורונים, לא הצלחנו בסוף להגיע להסכמות – רק לגבי דברים שקשורים לרמה העתידית, לבחון כל מיני דברים.
<ערן יעקב: רצינו לבדוק את עצמנו שוב, כדי לראות באיזו קרקע אנחנו חיים.
<ערן יעקב: אני מביא את העובדות שבדקנו.
<ערן יעקב: טענו שהכלים האלה הם בעצם דואליים, שלרוב משמשים לפנאי.
<ערן יעקב: היות שעלה פה בוועידה, ש-70 אחוז זה חקלאות, אמרנו שנבדוק את זה שוב, ואכן זה מה שעשינו - בדקנו.
<ערן יעקב: בדקנו את כמות הכלים.
<ערן יעקב: לקחנו את קובץ הכלים שקיימים באמצעות משרד התחבורה, את כל הכלים המדוברים, שזה טרקטורונים עם אותו כידון, וניסינו לבדוק עליהם מי עוסק מהם, מי חקלאי ביניהם.
<ערן יעקב: התוצאות הפתיעו גם אותי, אני חייב לומר.
<ערן יעקב: ראינו שמעל 80 אחוז הם לא בעולם החקלאות.
<ערן יעקב: חלקם בכלל לא רשומים במע"מ – אין להם תיקי מע"מ, לא תיקי מס הכנסה.
<ערן יעקב: מן הסתם, זה אנשים פרטיים.
<ערן יעקב: חלקם מושבים כאלה ואחרים, אבל לא על שם עוסק.
<ערן יעקב: נאמר, מושב, שקונה את זה אדם פרטי, או שם את זה מחוץ לעיסוקו.
<ערן יעקב: זכותו, אנחנו לא רוצים לפגוע בעניין הזה, אבל בסופו של דבר ראינו שמרבית הנתונים תומכים בכך שמדובר בכלי שמשרת בעיקר תרבות פנאי, ואין קשר, ובטח לא הנתונים שנאמרו פה, שמדובר בכלי שמשרת בעיקר את החקלאות, ממש לא.
<ערן יעקב: נהפוך הוא - הוא בעיקר משמש תרבות הפנאי, בעיקר אנשים פרטיים, וגם אלה שרשומים – יש כל מיני נגריות שמחזיקות את זה, כל מיני עוסקים בבנייה שמחזיקים את זה – חלקם ברמה הפרטית, חלקם לא רשומים במע"מ, ואני חושב שהנתון הזה, חשוב שיבוא לוועדה, שתבינו שמדובר בתרבות פנאי.
<ערן יעקב: לכן ככל שהכלי הזה הוא דואלי, אנחנו חושבים שאין מקום לא להעלות את המס על הטרקטורונים במקרה הזה.
<ערן יעקב: זה לגבי העובדות.
אלעזר שטרן: שאלה קצרה: יש אפשרות לבודד את ה-20 אחוז האלה?
<ערן יעקב: אנחנו ניסינו לבודד את החקלאים.
<ערן יעקב: יש שם לולים, יש שם לעופות.
<ערן יעקב: אין לי הרשימה פה, לצערי.
<ערן יעקב: זה פחות מ-20 אחוז.
ניסן סלומינסקי: אנחנו ביקשנו לבודד.
ניסן סלומינסקי: שאלתי אותו אתמול.
קריאה: הנתונים שגויים.
אלעזר שטרן: יש לי כלי כזה, ואתם צודקים.
אלעזר שטרן: יש לנו בישוב הרבה כלים אלה, ואף אחד לא חקלאות.
אלעזר שטרן: אבל אני באמת חושב על אותם אנשים שזה עבודה שלהם, ואני יודע שיש גם כאלה, ואני אפילו חושב שהנתונים, להבדיל ממה שנאמר פה, אני לא חושב שאתם טועים, אבל האם לאותם 20 אחוז, לאותם אנשים שאתם משווים את תיקי ההכנסה ומע"מ שלהם, ורואים שהם חקלאים, יכול היות שהם נהנים מזה.
אלעזר שטרן: יש הרבה אנשים בעלי מקצוע שנהנים- - -
<ערן יעקב: החקלאים שרשומים אצלנו, שסיווג העוסק בחקלאים, זה לא יותר מ-10 אחוז, וגם שם חלק גדול מהכלים – מן הסתם, הכלי הוא דואלי.
<ערן יעקב: הרי מאיפה התחיל כל זה?
אלעזר שטרן: אז שיהיה דואלי.
אלעזר שטרן: שייהנו מהדואליות.
<ערן יעקב: אבל לעניין החקלאות, יש כלים – הסתכלתי גם בוועדות קודמות של ועדת כספים, וחלק מהדרישה היתה לטרקטור משא, לכלים שהם מאוד דומים, והם כלים שמשרתים את החקלאי, ובהם אנחנו לא נוגעים.
אלעזר שטרן: אבל יש טרקטורונים, שחלק מהאנשים עושים אתם טיולים, וחלק מהאנשים עובדים אתם.
<ערן יעקב: אני מסכים אתך, אבל כשאתה מסתכל בעלות תועלת בסוף, זה מול זה, אין לנו יכולת כרגע להבדיל.
<ערן יעקב: לא יודע לעשות את זה, וגם ראינו שחלקם הגדול בכלל לא רשומים.
<ערן יעקב: לקחנו גם קבצים מהיבואנים – ראינו שחלקם מופיע כמושב, אבל בסוף, כשבדקנו האם יש להם תיק במע"מ, האם בכלל מדווחים – לא.
<ערן יעקב: יכול להיות שאצל העוסק הוא נרשם בדרך כזו, אומר לו משהו מסוים, אבל בסוף, כשאתה יורד לרמת הרזולוציה הקטנה, אתה מבין שחלקם הגדול משתמש בו להרבה דברים אחרים חוץ מחקלאות.
<ערן יעקב: ונכון, חלקם משמש לחקלאות.
<ערן יעקב: העובדה קיימת, חד-משמעית.
קריאה: סליחה- - -
ניסן סלומינסקי: אמרנו שאין היום דיון.
קריאה: אבל 97 אחוז מהלקוחות שלנו הם לקוחות- - -
ניסן סלומינסקי: אתמול היה דיון, שמענו את הדברים.
קריאה: 75 אחוז של המתחרים שלי.
ניסן סלומינסקי: יש אפשרות שאתה, כתוצאה מזה שהם אחר כך מדווחים, החקלאים, וכו', אתה יכול לזהות את השימוש שלהם ולהחזיר לאותם חקלאים?
<ערן יעקב: לא, אין לי דרך.
<ערן יעקב: אני רוצה להסביר עוד משהו.
באסל גטאס: חובת ההוכחה, שהוא אכן עוסק בחקלאות.
<ערן יעקב: בסוף הם משתמשים גם בכלי רכב, גם בג'יפים וגם בכלים אחרים.
<ערן יעקב: הכלים האלה, אנחנו לא יכולים לומר – המדינה תומכת בעולם הזה בכלים אחרים, לא בכלי הזה.
<ערן יעקב: בסוף משתמשים גם בכלים אחרים - זה יכול להיות ג'יפ או דבר אחר, שהוא תחליפי, לפעמים לא תחליפי, לפעמים יותר או פחות תחליפי.
יצחק כהן: אתה אומר שהכלי הזה לא לחקלאות, זהו.
<ערן יעקב: הכלים האלה משרתים גם חקלאות.
יצחק כהן: הוצאת אותו מגדר כלי שמשמש לחקלאות.
<ערן יעקב: אפשר להשתמש בו בחקלאות.
<ערן יעקב: אין מניעה.
<ערן יעקב: ההוצאות שלו מוכרות.
<ערן יעקב: ככל שהוא עוסק רשום, בהנחה שהוא רשום, כי חלקם לא רשומים – ככל שהוא רשום, והוא מדווח למס ההכנסה, ההוצאות שלו מוכרות, הכול מוכר.
<ערן יעקב: רק המיסוי ברכישה.
ניסן סלומינסקי: מה לגבי המטוסים?
<ערן יעקב: גם, לא הסכמנו על הכול.
<ערן יעקב: אנחנו מסכימים להוציא את בתי ספר לטיסה, מסכימים להוציא את מטוסי הניסוי.
<ערן יעקב: אגב, ההליקופטרים- - - לגביהם לא עשינו כלום.
ניסן סלומינסקי: על מה לא הסכמתם?
<ערן יעקב: לא הסכמנו, למשל, שאם יש כלי טיס שמשמשים לתעבורה של אנשי עסקים, שזה חלק לא מאוד גדול, אבל קיים, והם רצו שנוציא את כל מה שהוא לא פרטי.
<ערן יעקב: כל מה שהוא מסחרי ודומה לו, ונותן שירותים, נוציא.
<ערן יעקב: לגבי זה אמרנו שאנחנו מוכנים כל מה שהוא קשור טיס – ניסוי, הדרכה – את הכול להוציא החוצה, למעט את זה, להוציא את זה החוצה, ולהשאיר פרטיים-פרטיים למיניהם, ונותני שירותים לאנשים פרטיים, מן הסתם.
יצחק כהן: כמה תחזית גבייה מכל המהלך הזה?
<ערן יעקב: כמה הכול ביחד?
<נטליה מירצ'וק: 40 מטוסים, 2 מיליון.
<ערן יעקב: לא מדובר במאות-מיליונים.
<ערן יעקב: כל המהלך של מוצרי היוקרה, כולל כלי הרכב, הוא מעל 100.
<נטליה מירצ'וק: כלי רכב זה 70, זה צו נפרד.
<נטליה מירצ'וק: מטוסים ויאכטות – 7 מיליון.
<נטליה מירצ'וק: טרקטורים – 4 מיליון.
<ערן יעקב: בערך 40 מיליון.
<ערן יעקב: אמרנו שזה לא מאות-מיליונים.
סתיו שפיר: זה סתם.
סתיו שפיר: זה קרוב לפופוליזם.
ניסן סלומינסקי: בצו עצמו אתה צריך לתקן את מה שאמרת לגבי מטוסים?
<ערן יעקב: אני מציע לאשר את הצו הזה, ונביא צו מתקן.
<ערן יעקב: אנחנו מתחייבים להביא צו.
<ערן יעקב: אין הליך כזה.
<ערן יעקב: נאשר את הצו, ונביא צו.
<ערן יעקב: נתקן.
ניסן סלומינסקי: יצחק, היה אתמול דיון ארוך, והיום נתתי להם לדבר, להביא רק הצעה.
<רם עוזיאל: אבל הוא לא נותן שום הצעה.